இக்கடிதத்தை சிசினாவிடம் நேரில் கொடுத்து விட்டு கிளம்பும்போது, 'நாம் இருவரும் நிச்சயம் ஒன்று சேர்வோம். எனக்கு நம்பிக்கை உள்ளது' என்று கூறிவிட்டுக் கிளம்பினார். தனக்காக தன்னுடைய காதலி காத்திருப்பாள் என்றும், கடைசி வரை தன்னுடன் வாழ்வாள் என்றும் நம்பினார் சே. ஆனால், சிசினாவுக்கு பல சந்தேகங்கள் எழுந்தன. இப்பொழுது பயணம் என்று கிளம்புபவர் திருமணத்துக்குப் பிறகும் கிளம்பிவிட்டால் என்ன செய்வது? அவருக்கு என் மீது உண்மையில் காதல் இருக்கிறதா? என பல கேள்விகள் சிசினாவைத் தொல்லை செய்தன. இறுதியில் சே குவேராவைப் பிரிவதைத் தவிர வேறு வழி இல்லை என்று முடிவு செய்தார் சிசினா.